Diari Oficial de la Generalitat Valenciana


Sumari del DOGV 1996, del 01-04-1993 (1993/827549)

ORDRE de 18 febrer de 1993, de la Conselleria de Cultura, Educació i Ciència, per la qual es convoca un concurs públic per a l'adjudicació d'ajudes a la creació literària.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/18/(3)/dof/vci/html**

### Dades del document

Número de DOGV
:   1996

Data del DOGV
:   01-04-1993

Secció del DOGV
:   DISPOSICIONS GENERALS

Número del document
:   1993/827549


Data del document
:   18-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 18 de febrer de 1993, de la Conselleria de Cultura, Educació i Ciència, per la qual es convoca un concurs públic per a l'adjudicació d'ajudes a la creació literària.  
El foment de la cultura és uns dels objectius fonamentals de l'actuació de la Generalitat Valenciana que, en compliment de l'article segon de l?Estatut d'Autonomia de la Comunitat Valenciana, exerceix les accions per al desplegament i el foment de les peculiaritats del poble valencià i per facilitar-ne l'accés als béns culturals.  
En aquesta línia d'actuació, cal que es done suport als autors amb la finalitat de promoure i estimular les tasques de creació literària.  
Per tot això, fent ús de les facultats que em confereix l'article 35 de la Llei de Govern Valencià 5/83, de 30 de desembre de la Generalitat Valenciana,  
ORDENE:  
Primer  
Es convoca concurs públic per a la concessió d'ajudes a la creació literària, en valencià o castellà, i s'aproven les bases de la convocatòria que s'inclouen com a annex d'aquesta ordre.  
Segon  
El nombre d'ajudes serà de cinc i l?import de cadascuna serà de set-centes cinquanta mil (750.000) pessetes, amb càrrec a l'aplicació pressupostària 13.16.748.9.281.98 dins de la línia 4.04/000/93 denominada de promoció de la creació literària en la Comunitat Valenciana.  
L?import global màxim assignat a aquestes ajudes serà de tres milions set-centes cinquanta mil (3.750.000) pessetes.  
DISPOSICIONS FINALS  
Primera  
Es delega la Directora General de Promoció Cultural per a la facultat de concedir aquestes ajudes i se l'autoritza perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 18 de febrer de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX  
Bases per a la concessió d'ajudes a la creació literària en valencià o en castellà per a 1993.  
Primera. Objecte de la convocatòria  
La concessió d'ajudes a autors valencians o residents a la Comunitat Valenciana per a la realització de treballs de creació literària, escrits en valencià o en castellà.  
Segona  
Les persones interessades podran presentar al Registre General de la Conselleria de Cultura, Educació i Ciència, a les respectives direccions territorials de Cultura i Educació de Castelló, València o Alacant, als centres d'informació de l?Oficina d?Informació, Iniciatives i Reclamacions de la Generalitat Valenciana o per qualsevol dels mitjans establerts a la Llei de Procediment Administratiu, un escrit amb indicació de les dades personals en què expressen la intenció d'optar per una d'aquestes ajudes. Adjuntaran a l?escrit el currículum de la persona sol·licitadora, i una memòria detallada de l?obra per a la qual és sol·licitada l'ajuda. Es recomanable que aquesta memòria incloga una mostra d'algun fragment ja realitzat del projecte.  
Tercera  
Els escrits de sol·licitud hauran de presentar-se en el termini de quinze dies hàbils comptadors des de l?endemà de la publicació de l?ordre de convocatòria al Diari Oficial de la Generalitat Valenciana.  
Quarta  
La Directora General de Promoció Cultural nomenarà una comissió integrada per 4 vocals de prestigi reconegut en el mon literari, actuant com secretari un funcionari d'aquesta direcció general i presidida per la Directora General de Promoció Cultural.  
Cinquena  
Aquesta comissió examinarà les sol·licituds presentades i tenint en compte el seu interès la Directora General de Promoció Cultural resoldrà, per delegació del Conseller de Cultura, Educació i Ciència l'adjudicació de les ajudes.  
Sisena  
L'import de les ajudes es farà efectiu a la finalització i lliurament dels treballs a la comissió.  
Setena. Són obligacions del beneficiari:  
a) Realitzar i presentar a la comissió tres exemplars del treball realitzat, el qual fonamenta la concessió de l'ajuda. L'esmentat treball haurà de ser inèdit i no haver rebut cap altra ajuda d'entitats publiques o privades abans de la finalització del termini de presentació d'originals, abans del 15 de novembre de 1993.  
b) Acreditar davant la Conselleria de Cultura, Educació i Ciència, la realització dels treballs literaris previstos, i el compliment de requisits i les condicions que determinen la concessió o el benefici de l'ajuda.  
c) Fer constar, en cas de publicació del treball, el patrocini de la Conselleria de Cultura, Educació i Ciència de la Generalitat Valenciana.  
d) La submissió a les actuacions de control financer que corresponguen a la Intervenció General, en relació amb les ajudes concedides.  
Vuitena  
Els beneficiaris de les subvencions hauran de demostrar, prèviament al cobrament, que es troben al corrent de les seues obligacions tributàries i davant la Seguretat Social, d'acord amb l?Ordre de 7 de gener de 1991, de la Conselleria d'Economia i Hisenda (DOGV. núm. 1.477, de 5 de febrer).  
Novena  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions regulades en aquest article en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de realitzar el beneficiari.  
Deu  
Serà procedent el reintegrament de les quantitats percebudes i l?exigència de l?interès de demora des del moment del pagament de la subvenció en els casos següents:  
a) Incompliment de l?obligació de justificació.  
b) Obtenir la subvenció sense reunir les condicions requerides per a això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l?excés obtingut sobre el cost de l?activitat realitzada.  
Onze  
Quan en l?exercici de les funcions d'inspecció o control, es deduesquen indicis de la incorrecta obtenció, aprofitament o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Dotze  
Els autors conservaran tots els drets que els corresponguen sobre les obres que siguen objecte d'aquestes ajudes.  
Tretze  
Els projectes literaris que hagen obtingut una de les esmentades ajudes i que es publiquen, en el termini màxim de dos anys des de la justificació de l'ajuda, per una editorial valenciana, seran objecte, per part de la Conselleria de Cultura, Educació i Ciència, d'una compra de 250 exemplars si el preu de venda al públic és inferior a 2.000 pessetes i de 100 exemplars si el preu oscil·la entre 2.000 i 5.000 pessetes.


Còpia Permalink ELI